પૂ. બાપુ રાજી હતા કે કેસ કાઢવાથી લઈને ડાયાલીસીસ કે મોટા ઓપરેશન સુધીનું બધું નિઃશુલ્ક હતું. દર્દીનું અને સાથે આવેલાનું જમવાનું નિશૂલ્ક હતું. છેલ્લાં ત્રણ વર્ષમાં ત્રણ લાખ જેટલા દર્દીઓએ આરોગ્યમંદિરનો લાભ લીધો છે. દરરોજ ૧૨ દર્દીનું ડાયાલીસીસ થાય છે. દરરોજ ઓપીડી ઉપરાંત ગાયનેક, ડાયાલીસીસ સેન્ટર, પેથોલોજી વિભાગ, ડેન્ટલ વિભાગ, બાળઆરોગ્ય વિભાગ, સર્જિકલ વિભાગ, ફિઝિપોથેરપી, હોલિસ્ટિક હેલ્થકેર (યોગ, આયુર્વેદ, નેચરોપથી, હૉમેયોપથી), દવાનો વિભાગ, ભોજનશાળા વગેરે કાર્યરત છે. વિશાળ કેમ્પસમાં ઉદ્યાન અને ધન્વન્તરમંદિરનું અને આધુનિક સુવિધાસભર મકાનોનું નિર્માણ થયું છે.